Man sterf ná been-amputasie | Maroela Media
Thys Besselaar (35) se regterbeen is Maandag by die heup geamputeer, het Netwerk24 berig. Volgens Tokkie Hugo, eienaar van die lodge waar die rooftog plaasgevind het, het komplikasies met die amputasie tot Besselaar se dood gelei. Besselaar, 'n inwoner van Phalaborwa in Limpopo, is die pa van 'n vyfjarige dogtertjie.
Maroela Media het vroeër berig dat hy en Hugo Vrydagaand by die lodge gekuier het toe drie gewapende rowers hulle oorval het. Werknemers van die lodge is ook beroof. Besselaar is met 'n haelgeweer in die been geskiet nadat hy een van die rowers met 'n kroegstoel geslaan het.
Besselaar se pa, ook Thys, het gesê die wond wou nie ná die amputasie heg nie, maar dit is elke dag skoongemaak.
Volgens Hugo maak die polisie goeie vordering met die ondersoek.
Dis hartseer. My meegevoel aan sy familie en vriende en ook spesiaal aan die klein dogtertjie wat haar Pappa gaan mis. Ek hoop geregtigheid geskied.
Die is vir my net baie hartseer baie hartseer. Veral omdat Thys probeer het om die rowers te oorval en die mense in die lodge te beskerm , net baie sad. Mag Jesus agter hom kyk – en agter sy doggertjie. Amen
BRING TERUG DIE DOODSTRAF!!!!!!!!!
Bring die doodstraf terug en sien hoe niemand meer in vrees lewe nie.
Jare gelede was die doodstraf selfs opgele vir verkragting en nie net vir moord nie.
Bring die doodstraf terug – net ons prez en sy party sal daarteen stem.
Ek sê ook bring die doodstaf terug. Thys was die 2de seun wat hierdie ouers in ñ paar jaar aan die dood afgestaan het, en my man se werkgewer. Sterkte aan sy familie.